**OBRAZAC 5**

MINISTARSTVO EKONOMSKOG RAZVOJA I TURIZMA

(naziv ministarstva koje je sprovelo javnu raspravu)

IZVJEŠTAJ O SPROVEDENOJ JAVNOJ RASPRAVI

**Nacrt zakona o izmjenama i dopunama Zakona o zanatstvu**

(naziv nacrta zakona, odnosno strategije koji je bio predmet javne rasprave)

Vrijeme trajanja javne rasprave: 20 dana od dana objavljivanja javnog poziva (06. 06. 2023. - 26. 06. 2023.)

Način sprovođenja javne rasprave:

* Dostavljanjem primjedbi, predloga i sugestija na Nacrt zakona o izmjenama i dopunama Zakona o unutrašnjoj trgovini u pisanoj formi na adresu: Rimski trg, broj 46, 81000 Podgorica ili na e-mail: tanja.markoc@mek.gov.me i lidija.radovic@mek.gov.me tokom cijelog trajanja javne rasprave;
* Organizovanjem Okruglog stola dana 19.06.2023. g.

Ovlašćeni predstavnici ministarstva koji su učestvovali u javnoj raspravi:

* mr Renata Milutinović, generalna direktorica Direktorata za industrijski i regionalni razvoj;
* Tatijana Markoč, načelnica Direkcije za transformaciju i razvoj zanatstva;
* Lidija Radović, samostalni savjetnik I u Direkciji za transformaciju i razvoj zanatstva;
* Tihomir Milatović, samostalni savjetnik I u Direkciji za transformaciju i razvoj zanatstva.

Podaci o broju i strukturi učesnika u javnoj raspravi:

Za javnu raspravu o Nacrtu zakona o izmjenama i dopunama Zakona o zanatstvu interesovanje su iskazali: Privredna komora Crne Gore, JU Zanatska komora Crne Gore, NVO zanatsko – preduzetnička komora Crne Gore i Ministarstvo rada. U pisanoj formi, primjedbe, predloge i sugestije dostavili su: Privredna komora Crne Gore, JU Zanatska komora Crne Gore i NVO zanatsko – preduzetnička komora Crne Gore,

Rezime dostavljenih primjedbi, predloga i sugestija je dat u tabeli u prilogu.

|  |  |
| --- | --- |
| **Primjedbe i/ili sugestije** | **Odgovor** |
| **Privredna komora Crne Gore** |
| **Primjedba 1:**Predlažemo da se u Predlogu Zakona o izmjenama i dopunama Zakona o zanatstvu definišu i sljedeći predlozi/rješenja: **Zanatlija i poslovi zanata**Član 1Zanatlija je fizičko lice koje obavlja poslove zanata kao preduzetnik.Poslovi zanata mogu biti jednostavni i složeni.Poslovi zanata obavljaju se individualno, od strane zanatlije sa stečenom kvalifikacijom, ili bez obzira na stečenu kvalifikaciju, upotrebom odgovarajućih mašina i alatki.  Roba i usluga nastali kao rezultat serijske proizvodnje ne mogu se smatrati zanatom.Član 2Zanatlija zadržava status preduzetnika ako zaposli još jedno lice za obavljanje zanatskog posla.Učenici i druga lica u programu stručnog obrazovanja i sticanja kvalifikacije koji obavljaju praksu kod zanatlije ne smatraju se zaposlenima u smislu stava 1 ovog člana.**Zanatska komora**Član 3Članovi Zanatske komore su zanatlije koji obavljaju poslove zanata.Članovi Zanatske komore su zaposleni i u mikro privrednim subjektima koji obavljaju zanatske poslove i imaju stečenu odgovarajuću kvalifikaciju za obavljanje tog posla. **Zanatska djelatnost**Član 4Zanatska djelatnost je svaka djelatnost kojom se u okviru privrednih društava obavlja privredna djelatnost kao zanatska proizvodnja, prerada i usluga, ili drugi oblik privrednog poslovanja koji je jednim dijelom zasnovan na zanatstvu kao djelatnosti. **Registar**Član 5Registar zanatlija vodi Zanatska komora.Članstvo u Zanatskoj komori je obavezno.U Registar zanatlija upisuje se zanatlija koji je fizičko lice sa statusom preduzetnika kao i lice koje on zaposli za obavljanje zanatskog posla, kao i zaposleni u mikro privrednim subjektima  koji obavljaju zanatske poslove i imaju stečenu odgovarajuću kvalifikaciju za obavljanje tog posla. Zanatlje iz stava 3 ovog člana danom upisa u Registar članovi su Zanatske komore kojoj plaćaju obavezni članski doprinos.**Prelazne i završne odredbe**Član 6Do uspostavljanja Registra zanatlija, Privredna komora Crne Gore oslobodiće plaćanja dijela članskog doprinosa u iznosu od …. % one preduzetnike koji su u Centralnom registru privrednih subjekata registrovani kao zanatlije.Danom uspostavljanja Registra zanatlija, za sve zanatlije upisane u Registar, nastaje pravni osnov uplate članskog doprinosa Zanatskoj komori Crne Gore.Registar zanatlija će svojm aktom proglasiti ministarstvo nadležno za poslove ekonomije.**Obrazloženje:**Navedene sugestije imaju za cilj potpuno jasno urediti oblast zanatstva u smislu da je neophodno nedvosmisleno odrediti pojam zanatlije, jer je u Zakonu definisana samo zanatska djelatnost ali ne i zanatlija. U tom smislu smatramo da je naš predlog rješenje, posebno što se kroz cijeli zakon koristi termin zanatlija.  Na taj način se omogućava da se u Zanatsku komoru mogu, i trebaju, upisati zaposleni koji su zanatlije, tako da mikro preduzeća,  koji imaju zaposlene zanatlije, prijavljuju Zanatskoj komori njih, ali ne i administraciju i one koji ne pripadaju zanatskoj djelatnosti. Tako  bi se pored preduzetnika zanatlija i dio zaposlenih koji rade kao zanatlije u mirko preduzećima, i imaju odgovarajuću kvalifikacije i ispunjenost uslova koje propisuje zakonska regulativa, upisali u Zanatsku komoru i postali njeni članovi, a samim ti i plaćali obavezni doprinos Zanatskoj komori.  |  ***Primjedba se djelimično prihvata*****Ne prihvata se**: Sadašnje zakonodavstvo CG ne pravi razliku u pravnom statusu fizičkih lica i privrednih društva koji obavljalju zanatsku djelatnost (član 2. i 8. postojećeg zakona). Ovaj predlog ograničava postojeća stečena prava privrednih subjekata što dovodi u pitanje ukupnu pravnu sigurnost u zemlji. Jedan broj privrednih subjekata registrovanih kao privredna društva su evidentirani u postojećem obliku Registra zanatlija i predloženo rešenje bi ograničalo njihova prava. Definisanje pojama „zanatlija“, ne predložen način, podrazumijeva reformu stručnog obrazovanja u dijelu uspostavljanja standarda, izrada obrazovnih programa za majstorske ispite i organizovanje majstorskih ispita, za šta nisu stvoreni potrebni preduslovi.**Ne prihvata se**: Nisu stvoreni preduslovi za ovaj vid definisanja članstva u Zanatskoj komori.**Ne prihvata se**: Pogledtati gore navedeno obrazloženje.**Prihvata se djelimično**: Stav 1 i 2 ovog člana uneseni su u Nacrt Zakona o izmjenama i dopunama Zakona o zanatstvu. Stav 3 i 4 se, saglasno već ponuđenom obrazloženju, ne prihvata.**Ne prihvata se:** Prelazne i završne odredbe se odnose na subjekte čija djelatnost nije regulisana ovim Zakonom. |
| **Primjedba 2:** Sugerisano je da se rok za formiranje Registra zanatlija produži na 12 mjeseci, umjesto 6 mjeseci kako je navedeno u Nacrtu Zakona o izmjenama i dopunama Zakona o zanatstvu. | **Primjedba se prihvata**Nakon održane javne rasprave, izvršena je izmjena u članu 11, tako da alineja (1) sada glasi “Zanatska komora Crne Gore uspostaviće Registar zanatlija u roku od 12 mjeseci od dana stupanja na snagu ovog zakona. |
| **JU Zanatska komora Crne Gore** |
| **Primjedba 1:** Poštovani, mi u zanatskoj komori smatramo da je predloženim izmjenama u članu 1. dodatno iskomplikovano definisanje zanatsva i predlažemo da se član 1. u izmjenama i dopunama zakona o zanatstvu briše i tako ostane kako je definisano zanatsvo u članu 2. starog zakona. U članu 9. u izmjenama i dopunama zakona o zanatsvu predlažemo da se član podijeli na 2 dijela tako da jedan definiše javna ovlašćenja komore a drugi definiše poslove komore.Javna ovlašćenja komore su:1. Sprovodi postupak registracije zanatlija u skladu sa ovim zakonom2. Vodi registar zanatlija po vrstama i mjestu obavljanja zanata kao javnu knjigu na osnovu prijave iz člana 12. ovog zakona i izdaje potvrde o upisu u registar3. Predlaže i učestvuje u izradi zakonskih i podzakonskih akata iz oblasti zanatstva i stručnog obrazovanja u zanatstvu 4. Promoviše i učestvuje u razvijanju sistema stručnog obrazovanja za potrebe zanatstva 5. Učestvuje u dualnom obrazovanju učenika stručnih škola 6. Izdaje majstorsko pismo 7. Obrazuje odbore za zanatske i majstorske ispite 8. Organizuje majstorske prekvalifikacije za starije osobe i osobe sa invaliditetom9. Imenuje vještaka zanatske struke10. Vrši nadzor na zanatska udruženja i prenosi ovlašćenja za sprovođenje praktičnog dijela za zanatske i majstorske ispite 11. Organizuje stručno usavršavanje radi polaganja majstoroskog ispita12. Preko svojih predstavnika i ispitivača u saradnji sa nadležnim organom učestvuje u organizaciji stručnog osposobljavanja i polaganja majstorskog ispita 13. Akta koja izdaje ZKCG u izvršavanju javnih ovlašćenja su javne ispraveKomora obavlja sledeće poslove:- zastupa interese zanatlija pred državnim tijelima u oblikovanju privrednog sistema,- učestvuje u postupku za priznavanje stranih stručnih kvalifikacija za regulisanje profesije koje su predviđenje kao zanati,- stara se o unapređenju stručnosti članova komore,- donosi etički kodeks i stara se o njegovom sprovođenju ,- određuje visinu članarine zanatlija.- štiti i zastupa interese zanatlija- pruža pomoć zanatlijama prilikom osnivanja i poslovanja - vodi disciplinske postupke i izriče mjere  | **Primjedba se ne prihvata**JU Zanatska Komora je ovaj predlog već dostavila u prethodnoj fazi i isti je razmotren. Napominjemo da je član 1. u Nacrtu Zakona o izmjenama i dopunama Zakona o zanatstvu predložen zbog evidentiranih nedostataka primjene postojećih odredbi Zakona o zanatstvu a u cilju preciznijeg definisanja zanatske djelatnosti. U odnosu na član 9, JU ZK zahtjeva dodijelu javnih ovlašćenja za čiju realizaciju, u ovom momentu, ne postoje pravni i kadrovski preduslovi.  |
| **NVO Zanatsko - preduzetnička komora Crne Gore** |
| **Primjedba 1:**Nacrt Zakona o izmjenama i dopunama Zakona o zanatstvu je anahron, diskriminatoran i sadrži izuzetno štetna rješenja po zanatstvo.  **PREDLOG:** Povući zakon o izmjenama i dopunama Zakona o zanatstvu i prihvatiti novi sistemski predlog Zakona koji je usvojilo 25 zanatskih udruženja na osnovu međunarodnog iskustva i provjera u praksi i koji je dogovoren sa ministrom Jakovom Milatovićem, 30.08.2021. godine [https://drive.google.com/file/d/1yje\_0tPOaNEBaI27p9ur\_3loHq05sJl8/view.](https://drive.google.com/file/d/1yje_0tPOaNEBaI27p9ur_3loHq05sJl8/view)  **OBRAZLOŽENJE:** Glavna svrha Zakona o zanatstvu je da reguliše način obavljanja zanata i djelatnosti sličnih zanatu kako bi sve zanatlije privrednici imali jasne i jednake uslove i procedure za obavljanje djelatnosti i kako ne bi došlo do preklapanja članstva sa Privrednom komorom Crne Gore. Ovaj nacrt Zakona to ne omogućava, jer ne donosi jasno razgraničenje između zanatstva, trgovine i industrije, već diskriminiše zanatstvo po ekonomskoj snazi i isključuje iz njega sve privredne subjekte koji su, u skladu sa Zakonom o računovodstvu, razvrstani u malo, srednje i veliko pravno lice svodeći ga samo na *mikro privredne subjekte*.  Drugi problem je što se *duplira posao CRPSa*, jer smisao Registra zanatlija nije vođenje dodatne evidencije istih privrednih subjekata, već registracija zanatskih majstora, koji su kao vlasnici ili poslovođe stekli pravo na upis u Registar zanatskih majstora na osnovu položenog majstorskog ispita, kvalifikacija iste vrijednosti ili odgovarajućeg iskustva u praksi i dobili potvrdu da posjeduju stručna znanja, vještine i sposobnosti, koja je uslov za prijem u struku i obavljanje odobrenih zanata i djelatnosti sličnih zanatu.  Nacrt takođe sadrži niz štetnih rješenja koja onemogućavaju pristup crnogorskim zanatlijama unutrašnjem tržištu EU, jer npr. *izuzima vlasnike / poslovođe malih, srednjih i velikih privrednih subjekata od polaganja majstorskog ispita* odnosno uslova za obavljanje odobrenih zanata, čime se onemogućava njihovo pružanje prekograničnih usluga na unutrašnjem tržištu EU u većini regulisanih profesija.  | **Primjedba se ne prihvata**Primjedba nije relevantna jer se odnosi na „povlačenje Nacrta Zakona o izmjenama i dopunama Zakona o zanatstvu i prihvatanje predloga novog Zakona o zanatstvu koji je pripremila NVO Zanatsko preduzetnička komora“. |
| **Primjedba 2:** MERT-ov nacrt Zakona zaobilazi obaveze iz Pregovaračkog poglavlja 3 i dovodi u pitanje primjenu Direktive 2006/123/ EZ o uslugama na unutrašnjem tržištu, Direktivu 2005/36/EZ o priznavanju stručnih kvalifikacija, kao i Ugovor o Evropskom ekonomskom prostoru od 2. maja 1992. i Ugovor o slobodi kretanja između Evropske unije i njenih država članica sa jedne strane i Saveza švajcarskih kantona od 21. juna 1999. godine.  **PREDLOG:** Prihvatiti predlog Zakona koji su pripremile zanatlije, kojim su obuhvćene i usklađane sve obaveze Crne Gore sa pomenutim Direktivama i Ugovorima i koji je upućen Radnoj grupi: [https://bit.ly/Zakon-o-zanatstvu\_Draft\_220905.](https://bit.ly/Zakon-o-zanatstvu_Draft_220905)  **OBRAZLOŽENJE:** MERT-ov nacrt Zakona predviđa da zanatlija, koji ima registrovani zanat na teritoriji države članice EU ili države ugovornice Ugovora o evropskom ekonomskom prostoru *može* u Crnoj Gori *obavljati složeni zanat u skladu sa odredbama ovoga Zakona*. Nigdje se ne pominju zanatlije koje obavljaju tzv. slobodne (jednostavne) zanate i djelatnosti slične zanatu i nigdje nije predviđeno njihovo upisivanje u Registar, što je uobičajena međunarodna praksa.  Od Crne Gore se zahtjeva da odredi uslove za izdavanje dozvola za upis državljana članica EU, država potpisnica Ugovora o evropskom ekonomskom prostoru ili Švajcarske u Registar zanatlija, koji žele da održavaju zanatsko predstavništvo ili da obavljaju odobreni (složeni) zanat kao poslovođe u Crnoj Gori. Takođe se zahtjeva da se odrede uslovi za pružanje prekograničnih usluga u odobrenim zanatima državljana gorenavedenih država, koji ne održavaju zanatsko predstavništvo u Crnoj Gori.  Najzad, od Crne Gore se zahtjeva da uredi postupak izdavanja Evropske profesionalne isprave i priznavanja profesionalnih kvalifikacija u gornja dva slučaja pod primjenom Evropskih profesionalnih isprava kao i mehanizma ranog upozorenja shodno Direktivi 2005/36/EZ Evropskog parlamenta i Savjeta od 7. septembra 2005. o priznavanju stručnih kvalifikacija, koja je posljednji put izmijenjena Odlukom delegata 2016/790/EZ.  Takođe nije regulisana obaveza podnosilaca zahtjeva o završavanju kursa prilagođavanja shodnu članu 14 , stav 1 Direktive 2005/36/EZ o priznavanju stručnih kvalifikacija. Nigdje nisu regulisani ni uslovi za zanatlije iz regiona, koji nisu državljani EU.  Formulacija da inostrane zanatlije iz EU Direktiva mogu obavljati (samo) složeni zanat i to u skladu sa odredbama ovog Zakona, koji inače ne reguliše temeljno ni jedan od uobičajenih ključnih zahtjeva u pogledu obavljanja zanata, može se tumačiti kao zaobilaženje obaveza iz EU integracija. Zato je od izuzetnog značaja da se sve ove teme, kao i druge srodne teme regulišu Zakonom o zanatstvu. Takođe je važno da crnogorske zanatlije ne budu u podređenom položaju u odnosu na inostrane zanatlije, jer mikro privredni subjekti se moraju upisivati a ostali ne.  | **Primjedba se ne prihvata**Primjedba nije relevantna jer se odnosi na „povlačenje Nacrta Zakona o izmjenama i dopunama Zakona o zanatstvu i prihvatanje predloga novog Zakona o zanatstvu koji je pripremila NVO Zanatsko preduzetnička komora“. |
| **Primjedba 3:**Javna ovlašćenja u oblasti stručnog obrazovanja, majstorskih ispita i drugih značajnih poslova Zanatske komore su minorna i u potpunoj su zavisnosti od obrazovnog sistema, koji ni do sada nije dao nikakve rezultate, niti ima bilo kakvih naznaka da je u stanju riješiti ključne probleme nedostatka stručnog kadra u Crnoj Gori. Osim toga, ne prepoznaje ni ulogu strukovnih udruženja u procesu formiranja stručnog kadra, što sve zajedno čini još neizvodljivijom i utopijskom avanturom.  **Predlog:** Prihvatiti predlog Zakona koji su pripremile zanatlije a kojim je sistemski riješen ovaj drugi ključni razlozi za donošenje zakona o zanatstvu a prije svega jedinstven sistem zanatskih kvalifikacija i prekvalifikacija: [https://bit.ly/Zakon-o-zanatstvu\_Draft\_220905.](https://bit.ly/Zakon-o-zanatstvu_Draft_220905) **OBRAZLOŽENJE:** Poslovi Komore, koji su navedeni u članu 15, svode se na čistu birokratiju, pasivno učešće u pojedinim segmentima socijalnog partnerstva i mogućnost predlaganja i promocije struke. Pri tome nema obaveze predlaganja stručnih slika zanata, organizacije majstorskih obuka, organizacije izjednačavajućih obuka za učenike u zanatstvu, formiranje ispitnih komisija za zanatski ispit i za majstorski ispit, imenovanje vještaka zanatske struke, utvrđivanje odobrenih i slobodnih zanata i djelatnosti sličnih zanatu, provjere inostranih kvalifikacija na stručnim ispitima, sistem prekvalifikacija, način organizovanja zanatlija u Komori i udruženjima, smjernice za utvrđivanje obaveznog članskog doprinosa, funkciju provjere komfornosti obavljanja zanata na terenu, obavljanje odobrenih (složenih) zanata u uslovima kada se nema gdje položiti majstorski ispit, obrada podataka iz Registra i mnoga druga značajna pitanja koja ovdje nisu tretirana a koja su u potpunosti obuhvaćena i riješena predlogom 25 zanatskih udruženja.  | **Primjedba se ne prihvata**Primjedba nije relevantna jer se odnosi na „povlačenje Nacrta Zakona o izmjenama i dopunama Zakona o zanatstvu i prihvatanje predloga novog Zakona o zanatstvu koji je pripremila NVO Zanatsko preduzetnička komora“. |
| **Primjedba 4:**Analiza procjene uticaja propisa (RIA) sadrži ozbiljne manjkavosti. Nigdje se ne navode problemi zanatlija koje predloženi akt treba da riješi, nema ni uzroka tih problema niti posljedica ako se oni ne riješe. Nema procjene broja subjekata koji će biti obuhvćeni ovim zakonom. Nema finansijskih analiza niti procjena da li će Zanatska komora tako definisanim obuhvatom mikro privrednih subjekata biti održiva. Osim toga, izbjegava se navođenje štete koja će biti nanesena privrednim subjektima zbog podjele zanatstva zbog interesa Privredne komore Crne Gore i uskraćivanja ključnih javnih ovlašćenja za bavljenje strukom i stručnim kadrom zbog interesa obrazovnih vlasti. Ovi problemi će evoluirati ovakvim aktom umjesto da budu riješeni i da se omogući sistemski i dugoročni odgovor na najvažnije potrebe preduzetničkog srednjeg staleža. **Predlog:** Odbaciti nacrt MERT-a i prihvatiti predlog Zakona koji su pripremile zanatlije radi rješavanja ključnih problema u zanatstvu: [https://bit.ly/Zakon-o-zanatstvu\_Draft\_220905.](https://bit.ly/Zakon-o-zanatstvu_Draft_220905)  **OBRAZLOŽENJE:** Netačno je da Zanatska komora nema efikasan sistem za vođenje predmeta, da nije razvila informativne, promotivne ili kampanje u cilju komunikacije kako bi privukla više pojedinaca da se bave zanatima ili školuju za te profesije.  Za vođenje predmeta razvijen je potpuno funkcionalan, digitalizovan i besplatan sistem upisa u Registar zanatlija sa kojim je upoznato i samo Ministarstvo:<https://bit.ly/ZaKom_E-Prijava>  Za privlačenje pojedinaca da se bave znatima i školuju za te profesije, razvijen je niz različitih mjera i alata uključujući informativne, promotivne i komunikacione kampanje, te online platforme koje su u potpunosti u funkciji, koje se koriste i koje daju rezultate. Sve njih je razvio zajednički Zanatski biro za različita strukovna udruženja bez opterećivanja poreskih obveznika:  <https://bit.ly/Fit>[-For-Future\_ProfilChecker](https://bit.ly/Fit-For-Future_ProfilChecker)  [https://bit.ly/Sporazum-o-stručnoj-praksi](https://bit.ly/Sporazum-o-stru%C4%8Dnoj-praksi)  <https://bit.ly/Fit4Future_Prijava-za-prijem-praktikanata> <https://bit.ly/Fit4Future-Ocjenjivanje-praktikanata>Majstorska Akademija <https://zanapredak.jimdofree.com/>Online platforma za pripremu i polaganje majstorskih ispita: [https://ispiti.emajstor.eu/newClient/register.aspx?c=18](https://ispiti.e-majstor.eu/newClient/register.aspx?c=18)  Uputstvo za Start u privrednu samostalnost: <https://drive.google.com/drive/folders/1xV8Kte_tmn8nPrTH0syUV0wqB0T6h6VK> [Uredba o majstorskom ispitu](https://drive.google.com/file/d/11BSO-03oizvF2YMTy_hgiUuxt7RqB976/view?usp=sharing) [Uredba o dozvoli za izlazak na majstorski ispit i opštem ispitnom postupku u zanatstvu i djelatnostima sličnim zanatu](https://drive.google.com/file/d/1ZTcxUis3H8an5NkjmG7n3Osnu3F5NCTQ/view?usp=sharing) [Uredba za III I IV dio majstorskog ispita u svim zanatima i djelatnostima sličnih zanatu](https://drive.google.com/file/d/1zOjQVGrhidueLt5kEqm7lEiuHziSTMmn/view?usp=sharing) [(proizvodna ekonomija i radna pedagogija)](https://drive.google.com/file/d/1zOjQVGrhidueLt5kEqm7lEiuHziSTMmn/view?usp=sharing)  Uredbe o stručnom izgledu majstorskih ispita i ispitnim zahtjevima za I i II dio za sljedeće zanate [Ženski i muški krojač / stručna praksa i stručna teorija](https://drive.google.com/file/d/1mdOFGQD4FmdmXZA2PvZHpQ09Dgp0ngqK/view?usp=sharing)  [Fotograf](https://drive.google.com/file/d/1psIcozn8qzce06wlzwm-TYaIQRSYFksL/view?usp=sharing) Pored stručnih slika zanata za majstorski ispit, razvijene su stručne slike zanata za stručno osposobljavanje (dualni sistem) za info-elektroničare, krojačice visoke mode, fotografe, izrađivače natpisa i svjetlećih reklama, menadžere malih i srednjih hotela. Analize cijena radne snage za pripremu tarifnih ugovora u hotelijerstvu, gastronomiji i ugostiteljstvu: <https://forms.gle/QbCHHsuJPmh3hUsM7>Tarifni ugovor za krojačice visoke mode: [https://zanapredak.jimdofree.com/2018/06/15/tarifeza-kroja%C4%8Dki-zanat/](https://zanapredak.jimdofree.com/2018/06/15/tarife-za-kroja%C4%8Dki-zanat/) Analize cijene usluge smještaja i hrane: <https://forms.gle/zYMvvrJWpANUb6XB6>Analize ljetnjih sezona: <https://bit.ly/MHA_Sezona-2021>Identifikovano je 155 zanata i 396 šifara djelatnosti pod kojima se oni pojavljuju <https://bit.ly/Zakon-o-zanatstvu_Draft_220905>Osim toga, organizovano je više desetina javnih nastupa, gostovanja, intervjua i kampanji a sve aktivnosti su preduzimane u skladu sa interesovanjem i angažovanjem aktivnih udruženja. | **Primjedba se ne prihvata**Primjedba nije relevantna jer se odnosi na „povlačenje Nacrta Zakona o izmjenama i dopunama Zakona o zanatstvu i prihvatanje predloga novog Zakona o zanatstvu koji je pripremila NVO Zanatsko preduzetnička komora“. |

Ime i prezime službenika u Ministarstvu zaduženog za sačinjavanje izvještaja sa javne rasprave: **Tatijana Markoč, načelnica Direkcije za transformaciju i razvoj zanatstva.**

Naziv organizacione jedinice Ministarstva koja je odgovorna za pripremu Nacrta zakona:

**Direktorat za industrijski i regionalni razvoj**

Mjesto i datum sačinjavanja izvještaja: **Podgorica, 10. jul 2023. godine**

 Generalna direktorica Direktorata za industrijski i regionalni razvoj

 **mr Renata Milutinović**